Document ID: 31992L0039

KOMISSION DIREKTIIVI 92/39/ETY,
annettu 14 päivänä toukokuuta 1992,
elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY(1) ja erityisesti sen 3 artiklan,
sekä katsoo, että
komission direktiivissä 90/128/ETY(2) ja erityisesti sen 3 ar- tiklan 4 kohdassa säädetään liitteen II, erityisesti B jakson, muuttamisesta,
käytettävissä olevan tiedon perusteella tietyt kansallisella tasolla väliaikaisesti hyväksytyt aineet voidaan ottaa yhteisön luetteloon, mutta toiset on ehdottomasti kiellettävä,
tietyt kansallisella tasolla väliaikaisesti hyväksytyt aineet voivat olla edelleen tietyn ajan sallittuja, koska elintarvikealan tiedekomitean pyytämät tiedot eivät ole vielä käytettävissä, mutta tarvittavat tutkimukset ovat käynnissä tai niitä suunnitellaan,
direktiivin säätämisen jälkeen muista aineista on tehty käyttöpyyntöjä ja toimitetun teknisen tiedon perusteella niiden ottaminen yhteisön luetteloon sallitaan,
tiettyjen aineiden osalta jo säädettyjä rajoituksia olisi käytettävissä olevan tiedon mukaisesti muutettava,
on tarpeen sallia käyttää edelleen tiettyjä selvästi määriteltyjä aineita, jotka korvaavat huonosti määritellyt ja nyt poistettavat yleiset käsitteet, kunnes päätös niiden ottamisesta yhteisön luetteloon tehdään,
elintarvikealan tiedekomiteaa on kuultu kansanterveyden mahdollisesti vaarantavien säännösten osalta, ja
tässä direktiivissä säädetyt toimenpiteet ovat pysyvän elintarvikekomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 90/128/ETY seuraavasti:
1 Korvataan 3 artiklan 4 kohta seuraavasti:
"4 Ainoastaan liitteessä II olevassa A jaksossa lueteltuja monomeereja ja muita lähtöaineita saa 1 päivästä tammikuuta 1997 käyttää muovisten tarvikkeiden valmistukseen siinä säädetyin rajoituksin. Liitteessä II olevassa B jaksossa luetellut aineet voidaan poistaa ennen edellä mainittua päivämäärää, jos pyydettyjä tietoja niiden ottamiseksi A jaksoon ei toimiteta ajoissa elintarvikealan tiedekomitean arviointia varten. Ennen 1 päivää tammikuuta 1996 voidaan kuitenkin päättää, että joissakin perustelluissa tapauksissa tiettyjen liitteessä II olevassa B jaksossa lueteltujen aineiden osalta tätä määräpäivää siirretään myöhemmäksi."
2 Muutetaan direktiivin 90/128/ETY liite II seuraavasti:
a) A jakso:
- lisätään tämän direktiivin liitteessä I olevat aineet,
- muutetaan "Rajoitukset" saraketta tämän direktiivin liitteen II mukaisesti siinä olevien aineiden osalta;
b) B jakso:
- lisätään tämän direktiivin liitteessä III olevat aineet korvaamaan huonosti määritellyt yleiset käsitteet, jotka poistetaan tällä direktiivillä,
- poistetaan tämän direktiivin liitteessä IV olevat aineet,
- muutetaan "Rajoitukset" saraketta tämän direktiivin liitteen V mukaisesti siinä olevien aineiden osalta;
c) siirretään tämän direktiivin liitteessä VI olevat aineet B jaksosta A jaksoon ja sovelletaan niihin mahdollisia niitä koskevia rajoituksia;
d) - lisätään 8 kohtaan ilmaisun "NCO = isosyanaattiryhmä" jälkeen seuraava teksti:
"ND = ei määritettävissä.
Tässä direktiivissä ilmaisulla 'ei määritettävissä` tarkoitetaan, että ainetta ei saisi esiintyä käytettäessä validoitua analyysimenetelmää, jonka olisi määritettävä se tietyllä määritysrajalla. Jos edellä tarkoitettua menetelmää ei vielä ole, voidaan käyttää analyysimenetelmää, jossa on tarvittavat suoritusarvot määritysrajalla, kunnes validoitu menetelmä kehitetään."
- lisätään ilmaisun "SML = erityinen siirtymän raja-arvo elintarvikkeessa tai simulantissa, jollei toisin ole ilmoitettu" jälkeen seuraava teksti:
"Tässä direktiivissä ilmaisulla 'SML` tarkoitetaan, että erityinen siirtymän raja-arvo olisi määritettävä validoidulla analyysimenetelmällä tietyllä raja-arvolla. Jos edellä tarkoitettua menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään."
2 artikla
1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 31 päivään joulukuuta 1992 mennessä. Niiden on ilmoitettava tästä komissiolle viipymättä.
Jäsenvaltioiden on:
- sallittava tämän direktiivin mukaisten muovisten tarvikkeiden kauppa ja käyttö 31 päivään maaliskuuta 1994 mennessä;
- kiellettävä 1 päivästä huhtikuuta 1995 elintarvikkeiden kanssa kosketuksiin joutuviksi tarkoitettujen sellaisten muovisten tarvikkeiden kauppa ja käyttö, jotka eivät ole tämän direktiivin mukaisia.
2 Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi on osoitettu kaikille jäsenvaltioille.
Tehty Brysselissä 14 päivänä toukokuuta 1992.

Labels: 3
0
1
17